turjo4nis/wikipedia-bn-dump-20250701 huggingface dataset:
পুয়ের্তো রিকো ডেইলি সান

পুয়ের্তো রিকো ডেইলি সান হল দ্বীপটির একমাত্র দৈনিক ইংরেজি ভাষার সংবাদপত্র। কাগজটির দপ্তর সান জুয়ান, পুয়ের্তো রিকোতে অবস্থিত। এটি কোঅপারেটিভা প্রেনসা ইউনিডা দ্বারা সপ্তাহে সাত দিন প্রকাশিত হয়। এটি "সান জুয়ান স্টার"-এর জায়গা দখল করে, যা প্রায় ৪৯-বছর চলার পর ২৯ আগস্ট ২০০৮-এ প্রকাশনা শেষ হয়।  প্রতিবেদনকারীরা বেতন না পেয়ে কয়েক সপ্তাহ পর চলে গেছে। ন্যূনতম কর্মী নিয়ে পত্রিকাটি প্রকাশিত হচ্ছে।

তথ্যসূত্র 

২০০৮-এ প্রতিষ্ঠিত প্রকাশনা
পুয়ের্তো রিকোর সংবাদপত্র
উত্তর আমেরিকার ইংরেজি ভাষার সংবাদপত্র
২০০৮-এ প্রতিষ্ঠিত সংবাদপত্র
আ কাপিতাল

আ কাপিতাল হল একটি পর্তুগিজ বিকেলের সংবাদপত্র যা পর্তুগালের লিসবন থেকে ১৯৬৮ - ২০০৫ পর্যন্ত প্রকাশিত হয়েছিল।

ইতিহাস এবং প্রোফাইল 
আ কাপিতাল প্রথম প্রকাশিত হয়েছিল ২১ ফেব্রুয়ারি ১৯৬৮ সালে।   দৈনিক পত্রিকা দিয়ারিও পপুলার -এ সম্পাদকীয় দ্বন্দ্বের ফলে কাগজটি প্রতিষ্ঠিত হয়েছিল। 

কার্নেশন বিপ্লবের আগে কাগজটি বিভিন্ন কোম্পানির মালিকানাধীন ছিল।  বিপ্লবের পর কাগজটির জাতীয়করণ করা হয়। 

আ কাপিতাল ৩০ জুলাই ২০০৫ এ প্রকাশনা বন্ধ করে দেয়।

তথ্যসূত্র 

১৯৬৮-এ প্রতিষ্ঠিত প্রকাশনা
পর্তুগিজ ভাষার সংবাদপত্র
লিসবনের সংবাদপত্র
পর্তুগালের বিলুপ্ত সংবাদপত্র
১৯৬৮-এ পর্তুগালে প্রতিষ্ঠিত
২০০৫-এ পর্তুগালে বিলুপ্ত
ইউএসএস জন এফ. কেনেডি (সিভিএন-৭৯)

ইউএসএস জন এফ কেনেডি (সিভিএন-৭৯) হল মার্কিন যুক্তরাষ্ট্রের নৌবাহিনীর জন্য নির্মিত জেরাল্ড আর ফোর্ড-শ্রেণির দ্বিতীয় বিমানবাহী রণতরী। জাহাজটি ২০১৯ সালের ২৯শে অক্টোবর জলে ভাসানো হয়েছিল, এবং এটির নামকরণ ২০১৯ সালের ৭ই ডিসেম্বর করা হয়েছিল।

নির্মাণ 

হান্টিংটন ইঙ্গলস ইন্ডাস্ট্রিজ (এইচআইআই) নরথ্রপ গ্রামেন শিপবিল্ডিংকে ২০০৯ সালের ১৫ই জানুয়ারি জন এফ. কেনেডির জন্য নকশার কাজ ও নির্মাণ প্রস্তুতির জন্য $৩৭৪ মিলিয়ন চুক্তি প্রদান করা হয়েছিল। নরথ্রপ গ্রামেন ২০১০ সালের ৩০ই সেপ্টেম্বর ঘোষণা করে যে নির্মাণ শুরু করার প্রস্তুতি চলছে। জন এফ. কেনেডির জন্য নির্মাণের আনুষ্ঠানিক শুরুর ইঙ্গিত দিয়ে, নিউপোর্ট নিউজের ননরথ্রপ গ্রামেনে নৌবাহিনী ২০১১ সালের ২৫শে ফেব্রুয়ারি প্রথম ইস্পাত কাটার অনুষ্ঠান পরিচালনা করেছিল।

জন এফ কেনেডি মূলত ২০১৮ সালের মধ্যে সম্পন্ন করার পরিকল্পনা করা হয়েছিল। কর্মসূচিটি "আরও আর্থিকভাবে টেকসই পথে" স্থাপন করার উদ্দেশ্যে একটি পাঁচ বছরের নির্মাণ কর্মসূচিতে স্থানান্তরিত করার কথা প্রতিরক্ষা সচিব রবার্ট গেটস কর্তৃক ২০০৯ সালে ঘোষণা করার পর নির্মাণ সম্পন্ন করার সময় সীমা ২০২০ পর্যন্ত বর্ধিত হয়েছিল।

তথ্যসূত্র

বহিঃসংযোগ 

 DoD press release on christening of CVN-79 John F. Kennedy
 নির্মাতার ওয়েবসাইট

জেরাল্ড আর ফোর্ড-শ্রেণির বিমানবাহী রণতরী
জেরাল্ড আর. ফোর্ড-শ্রেণি যুদ্ধবিমান পরিবাহক
ফরিদপুর পল্লী বিদ্যুৎ সমিতি

ফরিদপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। ফরিদপুর পল্লী বিদ্যুৎ সমিতি ঢাকা বিভাগের ফরিদপুর জেলায় ০৩টি জোনাল অফিস, ০৫টি সাব-জোনাল অফিস এবং ১৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। ফরিদপুর পল্লী বিদ্যুৎ সমিতি নিবন্ধিত হয় ১২ অক্টোবর, ১৯৯৫ সালে।

ইতিহাস 
ফরিদপুর পল্লী বিদ্যুৎ সমিতি এর যাত্রা শুরু হয় ১৯৯৫ সালে। এ সমিতির অধীনে ০৯টি উপজেলা, ৮৯টি ইউনিয়ন ও ১৮৯৩টি গ্রাম রয়েছে। এর সদর দপ্তর ফরিদপুর জেলার কানাইপুরে অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 বোয়ালমারী জোনাল অফিস
 নগরকান্দা জোনাল অফিস
 মধুখালী জোনাল অফিস।

সাব-জোনাল অফিসসমূহ 
 সদরপুর সাব-জোনাল অফিস
 আলফাডাঙ্গা সাব-জোনাল অফিস
 সালথা সাব-জোনাল অফিস 
 পুলিয়া সাব-জোনাল অফিস
 চরভদ্রাসন সাব-জোনাল অফিস।

গ্রাহক সংখ্যা 
ফরিদপুর পল্লী বিদ্যুৎ সমিতির প্রায় ৪,৪২,৮৫১ জন আবাসিক গ্রাহক রয়েছে।

অন্যান্য তথ্য 
 মোট আয়তন: ২১৬১ বর্গ কিলোমিটার
 সিস্টেম লস: ১১.০৫% (জুন, ২০২২ পর্যন্ত)
 উপকেন্দ্রের সংখ্যা: ১৮টি
 ধারণ ক্ষমতা: ২৫৫ এমভি
 মোট নির্মিত লাইন: ৪৪৭ কিলোমিটার ।

তথ্যসূত্র 
 

বাংলাদেশের সরকারি মালিকানাধীন কোম্পানি
১৯৯৫-এ প্রতিষ্ঠিত কোম্পানি
১৯৯৫-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
মৌলভীবাজার পল্লী বিদ্যুৎ সমিতি

মৌলভীবাজার পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। মৌলভীবাজার পল্লী বিদ্যুৎ সমিতি সিলেট বিভাগের মৌলভীবাজার জেলায় ০৪টি জোনাল অফিস, ০১টি সাব-জোনাল অফিস এবং ২৫টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। মৌলভীবাজার পল্লী বিদ্যুৎ সমিতি নিবন্ধিত হয় ২১ জুন, ২০১৭ সালে।

ইতিহাস 
মৌলভীবাজার পল্লী বিদ্যুৎ সমিতি এর যাত্রা শুরু হয় ২০১৭ সালে। এ সমিতির অধীনে ৭টি উপজেলা, ২১টি ইউনিয়ন ও ১৯৮৮টি গ্রাম রয়েছে। এর সদর দপ্তর মৌলভীবাজার জেলার শ্রীমঙ্গল উপজেলায় অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 কমলগঞ্জ জোনাল অফিস
 বরলেখা জোনাল অফিস
 মৌলভীবাজার জোনাল অফিস
 রাজসগর জোনাল অফিস।

সাব জোনাল অফিস
১টি : কুলাউউড়া সাব জোনাল অফিস।

গ্রাহক সংখ্যা 
হবিগঞ্জ পল্লী বিদ্যুৎ সমিতির সাড়ে ৩,৮২,৪৮৯ জন আবাসিক গ্রাহক রয়েছে।

অন্যান্য তথ্য 
 মোট আয়তন: ২৮০০ বর্গ কিলোমিটার
 সিস্টেম লস: ১০.১৮% (জুন, ২০২২ পর্যন্ত)
 উপকেন্দ্রের সংখ্যা: ১৭টি
 মোট নির্মিত লাইন: ৯৩২০.৯৯৭ কিলোমিটার।

তথ্যসূত্র 

বাংলাদেশের সরকারি মালিকানাধীন কোম্পানি
২০১৭-এ প্রতিষ্ঠিত কোম্পানি
২০১৭-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
তমা তুঙ্গী

তমা তুঙ্গী বাংলাদেশের বান্দরবান জেলার থানচিতে অবস্থিত একটি পর্যটন কেন্দ্র। ২০২১ সালের ৯ ডিসেম্বর আনুষ্ঠানিকভাবে এটি উদ্বোধন করা হয়।

অবস্থান
তমা তুঙ্গী বান্দরবান জেলা শহর থেকে ৮৪ কিলোমিটার দূরে থানচি উপজেলায় অবস্থিত। থানচি সদর উপজেলা থেকে এর দূরত্ব ৪ কিলোমিটার।

বর্ণনা
বাংলাদেশ সেনাবাহিনীর ব্যবস্থাপনায় তমা তুঙ্গী পর্যটন কেন্দ্রটি গড়ে উঠেছে। এখানে দিক নির্ণয়ের সুবিধার্থে তিনটি ভিউ পয়েন্ট রয়েছে। তমা তুঙ্গীর অন্যতম বিশেষত্ব হচ্ছে এর টুরিস্ট ভিউ পয়েন্ট-১ থেকে বাংলাদেশের সর্বোচ্চ পর্বতশৃঙ্গ তাজিংডং, কেওক্রাডং এবং ডিম পাহাড় দেখা যায়। এছাড়াও, ট্যুরিস্ট ভিউ পয়েন্ট ২ এ রয়েছে সিঁড়ি বেয়ে ওপরে ওঠার ব্যবস্থা। বাংলাদেশ সেনাবাহিনীর ১৬ ইসিবির পরিকল্পনা ও বাস্তবায়নে ‘থানচি-রেমাক্রি-মদক-লিক্রি’সড়কে এই ভিউ পয়েন্ট স্থাপন করা হয়। মূলত থানচি-রেমাক্রী-মদক-লিকরি সড়ক নির্মাণ প্রকল্পের কাজ করার সময় এই পর্যটন কেন্দ্রটি গড়ে তোলে বাংলাদেশ সেনাবাহিনী। সেনাবাহিনীর ৩৪ ইঞ্জিনিয়ার কনস্ট্রাকশন ব্রিগেডের কমান্ডার ব্রিগেডিয়ার জেনারেল মো. মনজুরুল ইসলাম ২০২১ সালের ৯ ডিসেম্বর তমা তুঙ্গী ট্যুরিস্ট ভিউ পয়েন্টের উদ্বোধন ঘোষণা করেন। সমুদ্রপৃষ্ঠ থেকে এর উচ্চতা প্রায় আড়াই হাজার ফুট।

তথ্যসূত্র

বান্দরবান জেলার দর্শনীয় স্থান
বদি আহমদ চৌধুরী

বদি আহমদ চৌধুরী (২৩ মার্চ ১৮৮৬ - ১৩ এপ্রিল ১৯৬২) (খান বাহাদুর বদি আহমদ চৌধুরী নামেও পরিচিত) হলেন অবিভক্ত ভারতের বঙ্গীয় আইনসভা ও বঙ্গীয় আইন পরিষদের সদস্য,  রাজনীতিবিদ ও জমিদার।

প্রারম্ভিক জীবন
বদি আহমদ চৌধুরী ১৮৮৬ সালের ২৩ মার্চ চট্টগ্রাম জেলার বাঁশখালী উপজেলা বৈলছড়ি ইউনিয়নের উজির বাড়িতে (বর্তমান খান বাহাদুর বাড়ি) জন্মগ্রহণ করেন।

রাজনীতি ও কর্মজীবন
বদি আহমদ চৌধুরী প্রাথমিক শিক্ষা সমাপ্তির পরপরই কর্মজীবনে অগ্রসর হন। মাত্র ১৮ বছর বয়সে আনোয়ারা থানার আবদুল বারীর মুন্সি এস্টেট ম্যানেজার নিযুক্ত হন। পরবর্তীতে, ১৯২০ সাল থেকে ১৯৫০ সাল পর্যন্ত দীর্ঘ ৩০বছর বাঁশখালী উপজেলার বৈলছড়ি-কাথারিয়া ইউনিয়নের প্রেসিডেন্ট (বর্তমান ইউপি চেয়ারম্যান) হিসেবে দায়িত্ব পালন করেন। ১৯২৯ সালের জুন মাসে বঙ্গীয় আইন পরিষদের নির্বাচনে চট্টগ্রামের রাঙ্গুনিয়া থেকে টেকনাফ পর্যন্ত ১৩টি থানার এমএলসি হিসেবে প্রতিদ্বন্দ্বিতা করে বিজয়ী হয়ে আটবছর বঙ্গীয় আইন পরিষদের সদস্যের দায়িত্ব পালন করেন। এছাড়াও, ১৯৪৩ সালের ১৫ ডিসেম্বর জমিদারদের প্রতিনিধি হিসেবে বৃহত্তর চট্টগ্রাম, নোয়াখালী, সিলেট, ত্রিপুরা নির্বাচনী এলাকার বঙ্গীয় আইনসভার সদস্য (এমএলএ) নির্বাচিত হন। তিনি ১৯৩৫ সালে অবিভক্ত বাংলার হজযাত্রীদের প্রতিনিধি হিসেবে "আমিরুল হজ্ব" এবং ১৯৩৬ সালে ব্রিটিশ সরকার কর্তৃক "খান বাহাদুর" উপাধি লাভ করেন। দ্বিতীয় বিশ্বযুদ্ধের সময় চট্টগ্রামে দুর্ভিক্ষ দেখা দিলে তিনি বঙ্গীয় আইনসভা মোশান ঘোষণার মাধ্যমে আইনসভা থেকে ৭ লাখ টন চাল মঞ্জুর করে চট্টগ্রামে বিতরণ করেন। তিনি অবিভক্ত বাংলার শিল্প, ব্যবসা ও বিভিন্ন প্রতিষ্ঠানের সদস্য এবং গুরুত্বপূর্ণ পদে দায়িত্ব পালন করেন। এর মধ্যে উল্লেখযোগ্য হলো চট্টগ্রাম পৌরসভার কমিশনার, জেনারেল হসপিট্যাল এন্ড মেডিক্যাল স্কুলের সদস্য, দেশপ্রিয় সুগার মিল কলকাতা এবং ইন্দো-বার্মা ট্রেডার্স ব্যাংকের পরিচালকের দায়িত্ব পালন।

মৃত্যু
তিনি ১৯৬২ সালের ১৩ এপ্রিল মৃত্যুবরণ করেন।

তথ্যসূত্র

১৮৮৬-এ জন্ম
১৯৬২-এ মৃত্যু
চট্টগ্রাম জেলার রাজনীতিবিদ
বঙ্গীয় আইনসভার সদস্য
বঙ্গীয় আইনপরিষদের সদস্য
৬৬তম ফিল্মফেয়ার পুরস্কার

৬৬তম ফিল্মফেয়ার পুরস্কার হল দ্য টাইমস গ্রুপ কর্তৃক প্রদত্ত ২০২০ সালের বলিউড চলচ্চিত্রের সেরাদের সম্মাননা প্রদানের আয়োজন।

লুডো এই আয়োজনে সর্বাধিক ১৬টি মনোনয়ন লাভ করে। এরপর থাপ্পড় ১৫টি এবং গুলাবো সিতাবো ও তানহাজী ১৩টি করে মনোনয়ন লাভ করে।

থাপ্পড় শ্রেষ্ঠ চলচ্চিত্র ও শ্রেষ্ঠ অভিনেত্রী (তাপসী পান্নু)-সহ এই আসরে সর্বাধিক ৭টি পুরস্কার লাভ করে।

পঙ্কজ ত্রিপাঠি গুঞ্জন সাক্সেনা: দ্য কার্গিল গার্ল ও লুডো চলচ্চিত্রের জন্য শ্রেষ্ঠ পার্শ্ব অভিনেতা বিভাগে দুটি মনোনয়ন লাভ করেন, কিন্তু তানহাজী চলচ্চিত্রে অভিনয় করা সাইফ আলি খানের নিকট পরাজিত হন।

বিজয়ী ও মনোনীত
২০২১ সালের ২৭শে মার্চ বিজয়ীদের নাম ঘোষণা করা হয়। নিচে বিজয়ী ও মনোনীতদের নাম দেওয়া হল:

জনপ্রিয় পুরস্কার

রেকর্ড

তথ্যসূত্র

বহিঃসংযোগ

ফিল্মফেয়ার পুরস্কার
সরকারী চারুকলা কলেজ, চট্টগ্রাম

সরকারী চারুকলা কলেজ, চট্টগ্রাম ছিল চট্টগ্রামের  চট্টেশ্বরী রোড এলাকায় অবস্থিত একটি চারুকলা বিষয়ক শিক্ষাপ্রতিষ্ঠান। এটি ১৯৭৩ খ্রিষ্টাব্দে প্রতিষ্ঠিত হয় এবং এটিকে ১৯৮৪ খ্রিষ্টাব্দে জাতীয়করণ করা হয়। ২০১০ খ্রিষ্টাব্দে কলেজটিকে চট্টগ্রাম বিশ্ববিদ্যালয় অধিগ্রহণ করে এবং বিশ্ববিদ্যালয়ের চারুকলা বিভাগের সম্প্রসারণ করে কলেজটির স্থলে চারুকলা ইনস্টিটিউট প্রতিষ্ঠা করে। প্রতিষ্ঠাকালীনে এটি চট্টগ্রাম বিশ্ববিদ্যালয়ের প্রি-ডিগ্রি কলেজ হিসেবে প্রতিষ্ঠিত হয়। পরবর্তীতে এটি জাতীয় বিশ্ববিদ্যালয় অধিভূক্ত হয়।

ইতিহাস
১৯৭৩ সালের ৩ আগস্ট তৎকালীন মন্ত্রী জহুর আহমেদ চৌধুরীর সহযোগিতায় শিল্পী রশিদ চৌধুরী ও অন্যান্য সহযোগীগণ চট্টগ্রামের পাকিস্তান আর্ট কাউন্সিলের পরিত্যক্ত ভবনে চট্টগ্রাম আর্ট কলেজ প্রতিষ্ঠা করেন। ১৯৭৫ সালে এটি বিশ্ববিদ্যালয়ের অনুমোদন পায় ও ১৯৮৬ সালে ডিগ্রী কলেজের স্বীকৃতি লাভ করে। ১৯৭৮ সালে কলেজের প্রথম বিএফএ ব্যাচ পাশ করে।

উল্লেখযোগ্য ব্যাক্তিত্ব

শিক্ষক
 হাসি চক্রবর্তী- 'প্রথম নবীন শিল্পী চারুকলা প্রদর্শনী ১৯৭৫'-এ চিত্রকলা মাধ্যমে শ্রেষ্ঠ পুরস্কার বিজয়ী। আর্ট কলেজের সাবেক অধ্যক্ষ।
 আবুল মোমেন, একুশে পদকপ্রাপ্ত সাহিত্যিক।

আরও দেখুন
 ঢাকা আর্ট কলেজ
 জেলা শিল্পকলা একাডেমী, চট্টগ্রাম

তথ্যসূত্র

১৯৭৩-এ বাংলাদেশে প্রতিষ্ঠিত
১৯৭৩-এ প্রতিষ্ঠিত শিক্ষাপ্রতিষ্ঠান
বাংলাদেশের বিলুপ্ত শিক্ষাপ্রতিষ্ঠান
২০১০-এ বিলুপ্ত
হিনাতা কিদা

হিনাতা কিদা (, ; জন্ম: ৪ জুলাই ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।

২০১৭ সালে, কিদা জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
হিনাতা কিদা ২০০০ সালের ৪ঠা জুলাই তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
কিদা জাপান অনূর্ধ্ব-১৭ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৩ বছরে ১১ ম্যাচে অংশগ্রহণ করে ১টি গোল করেছেন।

তথ্যসূত্র

বহিঃসংযোগ

 
 
 
 
 
 
 

২০০০-এ জন্ম
জীবিত ব্যক্তি
জাপানি ফুটবলার
ফুটবল মধ্যমাঠের খেলোয়াড়
সেরেসো ওসাকার খেলোয়াড়
জে১ লিগের খেলোয়াড়
জাপানের আন্তর্জাতিক যুব ফুটবলার
জে৩ লিগের খেলোয়াড়
জে২ লিগের খেলোয়াড়
পুরুষ ফুটবল মধ্যমাঠের খেলোয়াড়
জাপানের অনূর্ধ্ব-২০ আন্তর্জাতিক ফুটবলার
নেপটিস মনসা

পেল হকিস্টিক সেলার(বৈজ্ঞানিক নাম: Neptis manasa (Moore)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।  এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ১ এর তালিকার অন্তর্ভুক্ত।

আকার 

পেল হকিস্টিক সেলার এর প্রসারিত অবস্থায় ডানার আকার ৫৫-৬৫ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত পেল হকিস্টিক সেলার এর উপপ্রজাতি হল-

 Neptis manasa manasa Moore, [1858] – Himalayan Pale Hockeystick Sailer

বিস্তার 
এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

তথ্যসূত্র  

ভারতের প্রজাপতি
প্রকৃতি উপাসনা

প্রকৃতি উপাসনা বা প্রকৃতিবাদ বা শারীরিক চিকিৎসা হলো বিভিন্ন ধরনের ধর্মীয়, আধ্যাত্মিক এবং ভক্তিমূলক অনুশীলন যা প্রকৃতি জুড়ে দৃশ্যমান প্রাকৃতিক ঘটনার পিছনে বিবেচিত প্রকৃতি আত্মার উপাসনাকে কেন্দ্র করে। প্রকৃতি দেবতা প্রকৃতি, স্থান, বায়োটোপ, জীবমণ্ডল, মহাকাশ ও মহাবিশ্বের দায়িত্বে থাকতে পারে। প্রকৃতি উপাসনা প্রায়শই আধুনিক ধর্মীয় বিশ্বাসের আদিম উৎস হিসেবে বিবেচিত,  এবং সর্বেশ্বরবাদ, সর্বজনীনতাবাদ, ঈশ্বরবাদ, বহু-ঈশ্বরবাদ, সর্বপ্রাণবাদ, তাওবাদ, টোট্যামবাদ, হিন্দুধর্ম, ওঝাবাদ, উইক্কা সহ কিছু আস্তিক্যবাদ ও  পৌত্তলিকতাবাদে পাওয়া যায়।  প্রকৃতি উপাসনার বেশিরভাগ রূপের মধ্যে সাধারণ হলো ব্যক্তির সংযোগের উপর আধ্যাত্মিক গুরুত্ব এবং প্রাকৃতিক জগতের কিছু দিকের উপর প্রভাব এবং এর প্রতি শ্রদ্ধা। প্রকৃতির প্রতি তাদের প্রশংসার কারণে, এডমান্ড স্পেন্সার, অ্যান্টনি অ্যাশলে-কুপার এবং কার্ল লিনিয়াস এর কাজগুলিকে প্রকৃতি উপাসনা হিসাবে দেখা হত।

উপাসনার আকার ও দিক 
 প্রাণী উপাসনা
 অগ্নি উপাসনা
 গাইয়া দর্শন
 গবরী 
 সবুজ মানুষ
 পবিত্র কূপ
 মহাশ্ম
 পাহাড় উপাসনা
 প্রকৃতিবাদী সর্বেশ্বরবাদ
 আধ্যাত্মিক প্রকৃতিবাদ
 পবিত্র উদ্যান
 পবিত্র তৃণ
 পবিত্র পর্বত 
 আকাশ দেবতা 
 দণ্ডায়মান প্রস্তর
 নক্ষত্র উপাসনা
 পাথরের বৃত্ত
 বজ্রদেবতা
 টোটেম 
 বৃক্ষ উপাসনা 
 জলদেবতা

সমালোচনা 
ইংরেজ ইতিহাসবিদ, রোনাল্ড হাটন, অন্তত ১৯৯৮ সাল থেকে বর্তমান অবধি প্রকৃতি উপাসনার প্রাচীনত্বের সমালোচনা করেছেন। তিনি যুক্তি দিয়েছেন যে প্রাচীন ভূমধ্যসাগরীয় দেবতারা কোন প্রকারের প্রকৃতির দেবতা ছিলেন না; বরং, তারা ছিল "সভ্যতা এবং মানবিক ক্রিয়াকলাপের দেবতা", এদিকে "পৃথিবী-মাতা দেবী" তাকে দেবতার বিপরীতে নিছক সাহিত্যিক ব্যক্তিত্ব হিসাবে চিহ্নিত করেছেন, কারণ তিনি বিশ্বাস করেন যে তাদের কোন অভাব নেইতাদের জন্য নিবেদিত মন্দির বা তাদের সেবা করার জন্য পুরোহিত। তিনি দৃঢ়ভাবে এই দৃষ্টিভঙ্গিকে প্রাচীন পৌত্তলিকদের থেকে ণেওপাগান্স ও ওইচ্চান্স যারা প্রকৃতি উপাসক বলে দাবি করেন তাদের বিশ্বাসের অপরিহার্য উপাদান হিসেবে পার্থক্য করে, যা তিনি বিশ্বাস করেন যে ইতিহাসের অন্য যেকোন থেকে ভিন্ন। নিউজিল্যান্ড উইকান, বেন হুইটমোর দ্বারা অভিযুক্ত করা সত্ত্বেও, প্রাচীন বিশ্বের দেবতা ও পৌত্তলিকদের সাথে "আত্মীয়তা ও সংযোগ বোধ করে যারা" পৌত্তলিকদের ভোটাধিকার বর্জন করেছেন, অধ্যাপক হাটন তার বই, Triumph of the Moon-এর দ্বিতীয় সংস্করণে কার্যত মৌখিকভাবে এই মতামতগুলিকে পুনরুদ্ধার করেছেন।

তথ্যসূত্র

প্রকৃতি ও ধর্ম
আধ্যাত্মিকতা
লেথে ইসনা

কমন ফরেস্টার(বৈজ্ঞানিক নাম: Lethe isana (Kollar)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।

আকার 
প্রসারিত অবস্থায় কমন ফরেস্টার এর ডানার আকার ৫৫-৬০ মিলিমিটার দৈর্ঘ্যের হয়।

উপপ্রজাতি 
কমন ফরেস্টার এর প্রজাতিগুলো হলো:

L. i. insana  
L. i. procris  Leech, 1891   
L. i. formosana  Fruhstorfer, 1908   
L. i. brisanda  de Nicéville, 1886  
L. i. baucis   Leech, 1891

ভারতে প্রাপ্ত কমন ফরেস্টার এর উপপ্রজাতি 

ভারতে প্রাপ্ত কমন ফরেস্টার এর উপপ্রজাতি হল-

 Lethe isana isana (Kollar, [1844]) – Garhwal Common Forester
 Lethe isana dinarbas (Hewitson, 1863) – Himalayan Common Forester

বিস্তার 
এই প্রজাতি ভারত এর উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

বর্ণনা 
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল কালচে বাদামী বর্নের। স্ত্রী প্রকারে সামনের ডানায় কোস্টা থেকে ২ নং শিরা পর্যন্ত আড়াআড়ি ভাবে বিস্তৃত একটি চড়া ডিসকাল বন্ধনী বর্তমান।

ডানার নিম্নতল বাদামী থেকে কালচে বাদামী এবং বেসাল এবং ডিসকাল অংশে ইষদ বেগুনী আভাযুক্ত। উভয় ডানায় চক্ষুবিন্দুর সারি বিদ্যমান। সামনের ডানায় চক্ষুবিন্দু (eye spot) মোটামুটি ভাবে ৩টি এবং সরলরৌখিক অবস্থানরত এবং পিছনের ডানায় ৬টি চক্ষুবিন্দু বক্রাকারে সজ্জিত। সামনের ডানায় সেল (cell) এর মধ্যবর্তী অংশে পাশাপাশি দুটি কালচে বাদামী দাগ (bar) চোখে পড়ে। সেল পরবর্তী ডিসকাল অংশে একটি সাদা বন্ধনী আড়াআড়ি ভাবে লক্ষ্য করা যায়। পুরুষ প্রকারে উক্ত ডিসকাল বন্ধনী নিচের দিকে ক্রমশ সরু এবং অস্পষ্ট হয়ে ডিসকাল রেখায় পর্যবপ্সিত হয়েছে যা টর্নাসমুখী নেমে গিয়েছে এবং স্ত্রী প্রকারে তা কোস্টা থেকে সাবটার্মিনাল অংশ পর্যন্ত দীর্ঘায়ীত, চওড়া এবং সুস্পষ্ট।

পিছনের ডানায় সাব-বেসাল এবং ডিসকাল দুটি আঁকাবাঁকা কালচে খয়েরী রেখা কোস্টাল শিরা থেকে নিচের দিকে নেমে গেছে। বক্রাকারে সজ্জিত চক্ষুবিন্দু গুলির (ocille) মধ্যে শীর্ষস্থানীয় (apical) চক্ষুবিন্দু এবং ২ নং শিরামধ্যের চক্ষুবিন্দুটি বড় এবং সমান আকার বিশিষ্ট এবং স্পস্টতর। সর্বশেষ চক্ষুবিন্দুটি দ্বি-চক্ষুতারা (double puipiled) যুক্ত। সকল চক্ষুবিন্দুগুলি হলুদ এবং স্পস্ট অথবা ফ্যাকাশে সাদা বলয় দ্বারা পর্যায়ক্রমে আবৃত।

আচরণ 

নিমফ্যালিডি পরিবারভুক্ত এই প্রজাতির উড়ান ধীরগতির এবং খানিক উড়েই পাতায়, ডালে অথবা বিশেষত রাস্তা এবং জঙ্গল পথের ধারে মাটিতে অবস্থান করে। এদের মাঝেমধ্যে গাছের পাতা এবং কান্ডের রস পান করতে এবং অতিপক্ক অথবা পচা ফলের উপর বসতে দেখা যায়। হিমালয় এর পার্বত্য অঞ্চলে ১৫০০-২৭০০ মিটার উচ্চতা পর্যন্ত এদের সক্রিয়তা লক্ষ্য করা যায় এপ্রিল থেকে অক্টোবর অবধি। সিমলার পাহাড়ে ৭০০০ ফুট পর্যন্ত ঘন বনাঞ্চলে এদের বিচরন চোখে পড়ে। এই প্রজাতির স্ত্রী প্রকারকে পুরুষ অপেক্ষা ভীষন কম দেখতে পাওয়া যায়।

তথ্যসূত্র  

ভারতের প্রজাপতি
এশিয়ার প্রজাপতি
১৮৪৪-এ বর্ণিত প্রজাপতি
সেলিম আকতার

রাজা সেলিম আখতার (পাঞ্জাবি, উর্দু : ) (৮ সেপ্টেম্বর ১৯৩০ - ২২ এপ্রিল ২০০৪) ছিলেন একজন সাবেক পাকিস্তানি ক্রিকেটার যিনি মুলতান এবং সারগোধার হয়ে খেলেছিলেন। তার ছেলে ওয়াসিম রাজা এবং রমিজ রাজা পাকিস্তান ক্রিকেট দলের হয়ে খেলতেন, মেঝ ছেলে জাইম রাজা প্রথম-শ্রেণীর ক্রিকেট খেলেছিলেন।

প্রাথমিক জীবন এবং কর্মজীবন 
তিনি একজন অবসরপ্রাপ্ত সরকারি কর্মচারী এবং সাবেক ক্রিকেটার ছিলেন।

তথ্যসূত্র

বহিঃসংযোগ 
 

২০০৪-এ মৃত্যু
সারগোদার ক্রিকেটার
মুলতানের ক্রিকেটার
পাকিস্তানি ক্রিকেটার
১৯৩০-এ জন্ম
রাজস্থানি বংশোদ্ভূত পাকিস্তানি ব্যক্তি
মারাইংতং

মারায়ন তং বাংলাদেশের বান্দরবান জেলার আলীকদম  থানায় অবস্থিত একটি পাহাড় ও পর্যটন আকর্ষণ স্থল। সমুদ্রপৃষ্ঠ থেকে পাহাড়টির উচ্চতা প্রায় ১৬৪০-১৬৬০ফুট। এটি  মাতাই হিল,মেরাই তং জাদি, মারায়ং তং, মেরাইথং সহ বিভিন্ন নামে পরিচিত

বর্ণনা

মারায়ন তং পাহাড়টি বান্দরবানের আলীকদম থানার মিরিঞ্জা রেঞ্জে অবস্থিত একটি পাহাড়। এটির পূর্বপাশে রয়েছে চিম্বুক রেঞ্জ এবং মাঝখান দিয়ে বয়ে চলেছে মাতামুহুরী নদী। পাহাড়টি মূলত ক্যাম্পিং করার সাইট হিসেবে পর্যটকদের নিকট জনপ্রিয়। মিরিঞ্জা রেঞ্জের এই পাহাড়ে রয়েছে ত্রিপুরা, মারমা, মুরংসহ বেশ কয়েকটি আদিবাসীদের বাস। পাহাড়ের চূড়ায় উঠতে মোট ৫টি ট্রেইল রয়েছে। তন্মধ্যে সবচেয়ে খাড়া ট্রেইলটি ৭২ ডিগ্রি কোণে ভূমি থেকে চূড়ার দিকে উঠে গেছে। মারায়ন তং-এর সর্বোচ্চ চূড়ায় উঠতে গেলে প্রায় পাঁচ কিলোমিটার পাহড়ি পথ পাড়ি দিতে হয়। পাহাড়টির চূড়ায় রয়েছে একটি বৌদ্ধ মন্দির,  যেখানে বুদ্ধের একটি মূর্তি রয়েছে।

তথ্যসূত্র

বাংলাদেশের পাহাড়
বান্দরবান জেলার দর্শনীয় স্থান
মাইক মেনিয়ঁ

মাইক পেতেরসন মেনিয়ঁ (; জন্ম: ৩ জুলাই ১৯৯৫; মাইক মেনিয়ঁ নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইতালীয় ক্লাব এসি মিলান এবং ফ্রান্স জাতীয় দলের হয়ে গোলরক্ষক হিসেবে খেলেন।

২০১০ সালে, মেনিয়ঁ ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২০ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

প্রারম্ভিক জীবন
মাইক পেতেরসন মেনিয়ঁ ১৯৯৫ সালের ৩রা জুলাই তারিখে ফ্রান্সের কায়েনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মেনিয়ঁ ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১০ সালে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৭ বছরে ৩৯ ম্যাচে অংশগ্রহণ করেছেন।

২০২০ সালের ৭ই অক্টোবর তারিখে, ২৫ বছর, ৩ মাস ও ৪ দিন বয়সে, ডান পায়ে ফুটবল খেলায় পারদর্শী মেনিয়ঁ ইউক্রেনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৪৬তম মিনিটে গোলরক্ষক স্তিভ মঁদন্দার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি ফ্রান্স ৭–১ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে মেনিয়ঁ সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 
 
 

১৯৯৫-এ জন্ম
জীবিত ব্যক্তি
এসি মিলানের খেলোয়াড়
লিল ওলাঁপিক স্পোর্টিং ক্লাবের খেলোয়াড়
ফরাসি ফুটবলার
উয়েফা ইউরো ২০২০-এর খেলোয়াড়
পারি সাঁ-জেরমাঁর ফুটবলার
ফ্রান্সের আন্তর্জাতিক ফুটবলার
ফুটবল গোলরক্ষক
সেরিয়ে আ-এর খেলোয়াড়
লিগ ১-এর খেলোয়াড়
ফ্রান্সের অনূর্ধ্ব-২১ আন্তর্জাতিক ফুটবলার
ইতালিতে প্রবাসী ফুটবলার
ফরাসি প্রবাসী ফুটবলার
ফরাসি জাতীয় চ্যাম্পিয়নশিপ ২-এর খেলোয়াড়
ফ্রান্সের আন্তর্জাতিক যুব ফুটবলার
ফরাসি জাতীয় চ্যাম্পিয়নশিপ ৩-এর খেলোয়াড়
ইতালিতে ফরাসি প্রবাসী ক্রীড়াবিদ
ফ্রান্সের অনূর্ধ্ব-১৭ আন্তর্জাতিক ফুটবলার
ফ্রান্সের অনূর্ধ্ব-২০ আন্তর্জাতিক ফুটবলার
ফ্রান্সের অনূর্ধ্ব-১৯ আন্তর্জাতিক ফুটবলার
উয়েফা ইউরো ২০২৪-এর খেলোয়াড়
পুরুষ ফুটবল গোলরক্ষক
২১শ শতাব্দীর ফরাসি পুরুষ ক্রীড়াবিদ
ফ্রান্সের নাগরিকীকৃত নাগরিক
বেনোয়া কোস্তিল

বেনোয়া গি রবের্ত কোস্তিল (; জন্ম: ৩ জুলাই ১৯৮৭; বেনোয়া কোস্তিল নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব ওসের এবং ফ্রান্স জাতীয় দলের হয়ে গোলরক্ষক হিসেবে খেলেন।

২০০৮ সালে, কোস্তিল ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। ফ্রান্সের বয়সভিত্তিক দলের হয়ে খেলার পর, তিনি ২০১৬ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
বেনোয়া গি রবের্ত কোস্তিল ১৯৮৭ সালের ৩রা জুলাই তারিখে ফ্রান্সের কঁয়ের জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
কোস্তিল ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০০৮ সালে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।

২০১৬ সালের ১৫ই নভেম্বর তারিখে, ২৯ বছর, ৪ মাস ও ১২ দিন বয়সে, ডান পায়ে ফুটবল খেলায় পারদর্শী কোস্তিল কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি ০–০ গোলে ড্র হয়েছিল। ফ্রান্সের হয়ে অভিষেকের বছরে কোস্তিল সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 
 

১৯৮৭-এ জন্ম
জীবিত ব্যক্তি
স্তাদ রেনে ফুটবল ক্লাবের খেলোয়াড়
ফুটবল ক্লাব জিরোঁদেঁ দে বর্দোর খেলোয়াড়
ফরাসি ফুটবলার
ক্লাব স্পোর্তিভ সেদঁ আর্দেনের খেলোয়াড়
স্তাদ মালের্ব কঁয়ের খেলোয়াড়
উয়েফা ইউরো ২০১৬-এর খেলোয়াড়
ফুটবল গোলরক্ষক
ভান ওলাঁপিক ক্লাবের খেলোয়াড়
ফ্রান্সের আন্তর্জাতিক ফুটবলার
লিগ ১-এর খেলোয়াড়
ওসের যুব অ্যাসোসিয়েশনের খেলোয়াড়
লিগ ২-এর খেলোয়াড়
ফ্রান্সের অনূর্ধ্ব-২১ আন্তর্জাতিক ফুটবলার
ফ্রান্সের আন্তর্জাতিক যুব ফুটবলার
ফ্রান্সের অনূর্ধ্ব-১৭ আন্তর্জাতিক ফুটবলার
লিল ওলাঁপিক স্পোর্টিং ক্লাবের খেলোয়াড়
পুরুষ ফুটবল গোলরক্ষক
উনিওনে স্পোর্তিভা সালের্নিতানা ১৯১৯-এর খেলোয়াড়
সেরিয়ে আ-এর খেলোয়াড়
ইতালিতে ফরাসি প্রবাসী ক্রীড়াবিদ
২১শ শতাব্দীর ফরাসি পুরুষ ক্রীড়াবিদ
ইতালিতে প্রবাসী ফুটবলার
পূরবী মুখোপাধ্যায়

পূরবী মুখোপাধ্যায় (অন্যভাবে পূরবী মুখার্জি,  ১৯৩৪ – ৪ ডিসেম্বর ২০১৭) ছিলেন একজন প্রথিতযশা ভারতীয় বাঙালি রবীন্দ্রসঙ্গীত শিল্পী। তিনি ছিলেন পশ্চিমবঙ্গের বাসিন্দা। তিনি রবীন্দ্রসঙ্গীত ছাড়াও অন্যান্য সঙ্গীতকারের লেখা গান গেয়েছেন।

তাঁর সঙ্গীত-গুরু ছিলেন শান্তিনিকেতনের কিংবদন্তি শিল্পী দেবব্রত বিশ্বাস। তিনি  তাঁর গুরুর সঙ্গে কলকাতার বিভিন্ন অনুষ্ঠানে দ্বৈত সঙ্গীত পরিবেশন করে সুনাম কুড়িয়েছেন। তিনি পরবর্তীকালে বিশ্বভারতীর পরীক্ষক হিসেবেও দক্ষতার সঙ্গে কাজ করেন। তিনি আকাশবাণী ও দূরদর্শনে নিয়মিত সঙ্গীত পরিবেশন করেছেন। তিনি অসংখ্য গান গেয়েছেন। তাঁর বহু রেকর্ড (অ্যালবাম) শ্রোতাদের মুগ্ধ করে।

তিনি ২০১৭ সালের ৪ ডিসেম্বর ৮৩ বছর বয়সে নিজ বাড়িতে শেষ নিঃশ্বাস ত্যাগ করেন। তিনি একজন কন্যা সন্তান রেখে গেছেন।

আরও দেখুন 
 বাংলা সঙ্গীত

তথ্যসূত্র

বহিঃসংযোগ 

 https://www.banglanews24.com/kolkata/news/bd/144506.details

রবীন্দ্রসঙ্গীত শিল্পী
বাঙালি সঙ্গীতশিল্পী
১৯৩৪-এ জন্ম
২০১৭-এ মৃত্যু
পশ্চিমবঙ্গের ব্যক্তি